[επι μοναρχου] μακαρεως βαδρ[ομιου εκκαιδεκαται. εδοξε] τηι βουληι και τ[ωι δημωι] [γνωμη πρυτανεω]ν επειδη ερμιας [εμμενιδα] [κωιος ιατρος διατ]ελει χρειας π[αρεχομενος] [κατα την τεχν]ην των τε πολ[ιτων τους παρεπιδημουν]τας εγ κω και π[εριπεσοντας] [εν τισιν αρρω]στιαις επιμ[ελειαν εμ παντι καιρωι πεπο]ιηκεν τοις τε [νοσησασι και] [αποροις ουσιν] των πολιτων [ανευ τιμης αυτεπαγγελτος τα]ς αυτου χρε[ιας παρεσχηκε] [-----------------] [--------------- ευν]οιας της εις τον δημον και αναγγειλαι [τ]ον στεφανον εν τωι θεατρωι οταν η πολις πρωτον αγηι χορικους αγωνας τηι δευτερον ημεραι των κυκλιων τους δε πρυτανεις εφ ων αν ο αγων συντεληται επιμεληθηναι μετα του αγωνοθετου οπως αν η αναγγελια γενηται του στεφανου εν τωι θεατρωι αναγραψαι δε τοδε το ψηφισμα τους εξεταστας τους [ε]πι τιμοθεου εις στηλην λιθινην εγδοσιν [π]οιησαμενους μετα του πωλητου εμ μηνι [ε]λευθεριωνι και στησαι εν τωι ιερωι του απολλωνος ελεσθαι δε και πρεσβευτην οστις α[φ]ικομενος εις κω τοδε το ψηφισμα αποδωσει [κ]αι παρακαλεσει αυτους επιμελειαν ποιησα[σ]θαι ινα αναγγεληι και παρ αυτοις ο στεφανος [ε]ν τωι θεατρωι διονυσιοις τοις πρωτοις και [τ]οις ασκλαπιειοις γινομενοις κατα πανηγυ[ρι]ν και οπως αν τοπον αποδειξωσιν τηι αναγρα[φ]ηι του ψηφισματος εν τωι ασκληπιειωι ινα φα[νε]ρα πασιν ηι η του δημου ευχαριστια. ψηφοι εγε[νο]ντο εν τηι βουληι εκατον αι δ εν τωι δημωι τε[τρ]ακισχιλιαι. ηιρεθη σαμιαδης μενεκρατου. [εδ]οξεν ται βουλαι και τωι δαμωι γνωμα προστα[τα]ν περι ων αλικαρνασσεις φιλοι και συμμαχοι [υπ]αρχοντες του δαμου ψαφισμα και πρεσβευ[τα]ν αποστειλαντες σαμιαδην μενεκρατου [αξ]ιουντι δομεν αυτοις αναγορευσιν και ανα[γρα]φαν στεφανωι ωι τετιμακαντι ερμιαν εμμε[νιδα] δεδοχθαι αποκρινασθαι αυτοις οτι ο δα[μος προτ]ερον τε παντα τα δυνατα και καλως [εχ]οντα πρασσων διετελει και νυν ταν αυταν [αιρ]εσιν εχων διδωτι αυτοις ταν αναγ[ορ]ευσιν [το]υ στεφανου και ταν αναγραφαν καθ α αξιουν[τι τ]ον δε πρεσβευταν καλεσαι επι ξενια εις [το] πρυτανειον.
Kos Isl. — Asklepieion — decree of Halikarnassos — 3rd c. BC — Paton-Hicks 13 (= frg. b) + NSER 438 (= frg. a) — cf. RPh 13 (1939) 163-165 — cf. BE (1995) 448
 3rd c. BC 